Gustaf Wilhelm Finnberg

**Gustaf Wilhelm Finnberg** (21. marraskuuta 1784 Parainen – 28. kesäkuuta 1833 Tukholma, Ruotsi) oli suomalainen taidemaalari.

## Elämäkerta
Finnbergin vanhemmat olivat merimies Johan Finnberg ja Sofia Henrikintytär o.s. Stenroos. Hän oli lähtöisin köyhistä oloista. 17-vuotiaana hän meni maalarioppilaaksi Turkuun, jossa hänet on merkitty 1801 maalarinammattikoulun kirjoihin. 21-vuotiaana hän sai kisällinpaperit ja toimi sitten pari vuotta ammattimaalarina Turussa kunnes lähti opiskelemaan Tukholmaan. Hän opiskeli Kuninkaallisessa taideakatemiassa (Kungliga Akademien för de Fria Konsterna) Tukholmassa ja voitti 1811 ensimmäisen eli kuninkaallisen mitalin akatemian määräämästä *Daidalos ja Ikaros* aiheesta sommittelemastaan maalauksesta. Finnberg palasi 1817 Turkuun. Turussa asuessaan hän maalasi arkkipiispa Tengströmin ja professorien Walleniuksen ja Bonsdorffin muotokuvat. Myöhempään tuotantoon kuului vapaaherra Rabbe F. G. Wreden muotokuva.

Finnberg asui vuodesta 1806 pääasiassa Ruotsissa, mutta työskenteli Suomessa noin 1820–1827 muotokuvamaalarina, eli Turun paloon asti. Hän ei kuitenkaan valmistunut Tukholman taideakatemiasta, eikä hänellä siksi ollut mahdollisuutta päästä ulkomaille. Turun palo vaikeutti Finnbergin elämää ja hän palasikin Tukholmaan vuonna 1827. Siellä hän ei kauan pystynyt elättämään itseään taiteilijana hitaan työskentelytapansa ja sulkeutuneen luonteensa takia. Asuntona hänellä oli uuniton ateljeehuone, ja onnellisimmat päivänsä hän vietti velkavankilassa, koska hän silloin sai sekä lämmintä että ruokaa. Hänen suuri haaveensa oli päästä Roomaan mutta tämä ei toteutunut.

Finnberg oli edustettuna näyttelyissä Italiassa Milanossa ja Roomassa 1937. Hänen teoksiaan on julkisissa kokoelmissa Ateneumissa, Turun taidemuseossa ja Cygnaeuksen galleriassa sekä Ruotsissa Göteborgin taidemuseossa ja Nationalmuseumissa Tukholmassa. Omakuva on Turun taidemuseossa.

Hän on maalannut Kemiön kirkon Kristuksen ja apostolien kuvat 1820-luvun alussa, Föglön kirkon alttaritaulun, joka kuitenkin tuhoutui Turun palossa, kuten suuri osa hänen teoksistaan, mikä oli hänelle syvä järkytys. Hän ikuisti Turun palon kuvaan *Turun jäännöksiä*, joka jälkikäteen sai myös värit. Piirros kuuluu Sammon taidekokoelmiin. Myös Kakskerran ja Paraisten kirkoissa on hänen teoksiaan.

Hänet palkittiin kuninkaan mitalilla *Daidalos ja Ikaros* -sommitelmasta 1811 ja muista töistä Tessinin mitalilla 1812.

## Teoksia


Tiedosto:Gustaf Wilhelm Finnberg - Portrait of Carl Gustaf Mannerheim (1797-1854).jpg|Carl Gustaf Mannerheim, 1823–1825
Tiedosto:Jakob Tengström by Gustaf Wilhelm Finnberg - Arppeanum - DSC05226.JPG|*Arkkipiispa  [[Jakob Tengström|Jakob af Tengström]],* 1926
Tiedosto:Sublieutenant Anton af Tengström, by Gustaf Wilhelm Finnberg.jpg|*[[Aliluutnantti Anton af Tengström]]*, 1826
Tiedosto:Turun palo 1827.jpg|*Turun jäännöksiä*, 1827
Tiedosto:C.J. Lagercrantz, Assessor, and his Family (Gustaf Wilhelm Finnberg) - Nationalmuseum - 23727.tif|*CJ Lagercrantz, arvioija ja hänen perheensä*, n. 1830 


## Lähteet
* 
* 

### Viitteet

## Elokuvia
**Porträttmålaren Gustaf Wilhelm Finnberg och hans tid 1784–1833*. Göran Gunérin elokuva (DVD), Athenafilm.

## Aiheesta muualla

* 
* Finnberg, Gustaf Wilhelm hakuteoksessa *Svenskt biografiskt lexikon*.